Съдържание
Индекс 🔎︎

# Номериране и стилове за номериране

Можете да номерирате абзац ръчно или чрез стил за абзаци.

## За да приложите номериране ръчно

За да номерирате ръчно, щракнете в абзаца, след което щракнете върху иконата Номера - вкл./изкл. в лентата Форматиране.

Не можете да номерирате ръчно абзаци, чиито стилове са изброени в категорията „Специални стилове“ в прозореца „Стилове“.

- Когато натиснете Enter в списък с номера или водещи знаци, LibreOffice автоматично номерира следващия абзац. За да премахнете номера или водача от новия абзац, натиснете Enter още веднъж.

- За да промените нивото на абзац в йерархията на списъка, щракнете пред абзаца и натиснете клавиша Tab.

- За да промените формата на водещите знаци или номерата само за текущия абзац, изберете знак или дума в абзаца, изберете Форматиране - Водачи и номерация и щракнете върху друг формат.

- За да промените формата на водещите знаци или номерата за всички абзаци в списъка, уверете се, че курсорът е в списъка, изберете Форматиране - Водачи и номерация и щракнете върху друг формат.

- За да приложите един и същ формат на водещите знаци или номерата във всички абзаци от списъка, изберете всички абзаци, изберете Форматиране - Водачи и номерация и щракнете върху формат.

Също така за редактиране на списък с номера или водещи знаци можете да ползвате командите от лентата с инструменти Водачи и номерация. За да промените формата на номерата или водачите, щракнете върху иконата Водачи и номерация.

## За да номерирате чрез стил за абзаци

Абзацните стилове ви предоставят по-добър контрол над номерирането в даден документ. Когато промените формата за номериране в стила, всички абзаци, ползващи този стил, се обновяват автоматично.

1. Изберете Изглед - Стилове и щракнете върху иконата Стилове за абзаци.

2. Щракнете с десния бутон върху абзацния стил, върху който желаете да приложите номериране, след което изберете Промяна.

3. Щракнете върху раздела План и номерация.

4. В полето Стил за номерация изберете желания вид номериране.

5. Натиснете бутона OK.

6. Приложете стила върху абзаците, които желаете да номерирате.

Теми, свързани с показаната

Добавяне на водещи знаци

Добавяне на номерация

Изключване на водачите и номерата за отделни абзаци

Обединяване на номерирани списъци

Работа с надписи

Задаване на диапазони за номериране

Промяна на номерацията в номериран списък

Създаване на списъци с номера или водачи, докато въвеждате